To patruljevogne blev torsdag aften kaldt til skadestuen med udrykning, hvor en mand var gået amok. Under udrykningen ved Sygehus Syd mistede føreren af den ene patruljevogn herredømmet i et højresving ved krydset Hobrovej/Sønder Skovvej. Patruljevognen torpederede en sort BMW 525 med en 40-årig mand fra Øster Hurup og en passager, som holder for rødt i krydset. Efter sammenstødet kunne man konstatere, at der hverken var sket personskade på folkene i patruljevognen eller i BMW'en, fortæller vagtchef ved Nordjyllands Politi Frank Liltorp. Mens episoden fandt sted sygehuset, så forsvandt manden fra skadestuen, som var årsag til udrykningen.

Opsummering:
Klokken 19.28 torsdag aften torpederede en patruljevogn en bil med to personer.